Diskusjon:Holmsbu

message: Hei Bruker:Hurken. Jeg er jo klar over at det er forskjell på strandsted og ladested. Men før et ladested fikk formelle ladestedsprivilegier var det bare et strandsted, også om det ble ladet/lastet tømmer eller annet på stedet. Holmsbu fikk ikke slike privilegier før i 1847, og fikk vel heller ikke noen form for «bymessig karakter» før tidligst i løpet 1840-tallet. Derfor var Holmsbu bare et strandsted helt frem til dette året. Så jeg endrer tilbake nå. (Endringen til «& Co» lar jeg stå.)
Hvis du fremdeles mener dette blir feil så er det fint om du forklarer det her på diskusjonssiden, og venter med å endre i artikkelen til vi har en avklaring her. --WK (diskusjon) 24. feb. 2021 kl. 10:32 (CET)
replies: text: Hei Bruker:WK. Allerede fra da Gustavus Blom fikk privilegiebrev i 1756 omtales Holmsbu som ladested. Eiendommen kalles bla. eksplisitt "ladested" i forordninga av 1. oktober 1802 (Hurums historie bd. I, s. 315). Men det går ikke an å direkte sammenligne ladestedsbegrepet slik det ble brukt før og etter formannskapslovene av 1837. Bebyggelsens eventuelle «bymessige karakter» er forsåvidt irrelevant i denne sammenhengen; det var uansett aldri noe formelt kriterium for tildeling av ladestedsprivilegier. I kildene mellom 1756 og 1847 skilles det konsekvent mellom grunneiendommen som ble erverva av Blom, og som kildene kaller "ladested" og øvrig bebyggelse utafor denne eiendommen, som også lå i Holmsbu (ofte vegg-i-vegg), men på andre eiendommer. Vi skal ikke påtvinge 1700-tallet en ryddigere begrepsbruk enn de de selv opererte med, men får holde oss til det som står i kildene.
replies: text: :Veldig spennende om Holmsbu var ladested også før 1847. Jeg har tatt utgangspunkt i fremstillingen på artikkelen vår om ladested, og i at privilegiet først ble gitt i 1847. («Bymessig karakter» refererer til en formulering i den artikkelen.) Hvis vi har en god kilde på at Holmsbu hadde ladestedsprivilegie før så må dette oppdateres også i artikkelen ladested. Etter hva jeg ser i Hurums historie 1807-1940, stemmer det ikke at Holmsbus ladestedsprivillegie ble gitt i 1847. Fremstillingen her tyder etter det jeg kan se på at dette kun var en revisjon/stadfesting av et etablert privillegie. Når dette privilegiet opprinnelig kom til synes jeg ikke er helt klart her. Det kan hende det er Bloms privilegiebrev av 2. november 1756, eller en formalisering av dette en gang mellom 1756 og 1802. Men dette må de jo ha hatt kontroll på både i Holmestrand, Kristiania og København? Dette var jo ikke akkurat noe man tok lett på, for det handlet vel om kontroll med skattegrunnlaget.

text: :Har altså slett ikke noe i mot å endre på dette. Men vi må ha gode kilder, og kildene må legges inn riktig. Nå er det jo superenkelt å importere kilder direkte fra nb.no, har du funnet ut hvordan man gjør det? Og vi må gjøre klart når begrepet ladested brukes om formell status, og når det brukes mer uformelt som fast lastested for trelast. --WK (diskusjon) 24. feb. 2021 kl. 15:20 (CET)
replies: text: ::I «Hurum før og nu» oppgis det at Blom fikk et privilegiebrev alt i 1742. --WK (diskusjon) 24. feb. 2021 kl. 15:37 (CET)
replies: text: :::Da har jeg omsider prøvd å rette dette. Det er sikkert ikke helt presist, men det må vel være et fremskritt. Er usikker på forholdet mellom Drøbak og Holmestrand som overordnet kjøpstad for Holmsbu. Ser ut som det er noe sprik i kildematerialet her. Ser at oversikten over norske ladesteder som jeg først la til grunn er ganske mangelfull, og også mangler kilder. --WK (diskusjon) 31. mai 2021 kl. 22:20 (CEST)
thread_title:  Ladested før 1847? 

message: Jeg har nettopp endret 1 ekstern(e) lenke(r) i artikkelen Holmsbu. Sjekk gjerne at endringen min er OK. Hvis du ønsker at jeg skal ignorere disse lenkene eller hele siden, eller hvis du har andre spørsmål, se denne spørsmålssiden. Jeg har gjort følgende endringer:
*La til arkivet https://web.archive.org/web/20210709181848/http://holmsbubilledgalleri.no/ til http://holmsbubilledgalleri.no/
Med hilsen—InternetArchiveBot (Rapporter feil) 20. nov. 2023 kl. 02:11 (CET)
thread_title:  Endret eksterne lenker